**Լենա Ֆորսեն** (շվեդերեն՝ **Forsén**, օրիորդական ազգանունը՝ **Սյոդերբերգ**. շվեդերեն՝ **Lena Söderberg**; մարտի 31, 1951(1951-03-31)), շվեդ ֆոտոմոդել, ով առաջին անգամ որպես *playmate* ներկայացել է *Playboy* ամսագրի 1972 թվականի նոյեմբերյան համարում՝ **Լենա Շյոբլոմ** անունով (շվեդերեն՝ **Lenna Sjööblom**): *Playboy*-ի վերոնշյալ համարում լույս տեսած նրա լուսանկարի մի հատվածը, որ հայտնի է «Լենա» կամ «Լեննա» (անգլերեն՝ Lenna) անվանումով, որպես փորձարկային նմուշօրինակ՝ լայնորեն կիրառվում է պատկերների մշակման ալգորիթմների ստուգման ու ցուցադրման նպատակով։

Կենսագրություն
--------------

Շվեդիայում միջնակարգ դպրոցն ավարտելուց հետո Լենան մեկնել է Ամերիկայի Միացյալ Նահանգներ՝ իր բարեկամներից մեկի տնտեսությունում որպես օգնական աշխատելու։ Թեև նախատեսել էր ընդամենը մեկ տարի մնալ ԱՄՆ-ում, սակայն այդ ժամկետը ձգվել-հասել է ութ տարվա։ 1971 թվականին Լենան ամուսնացել է, բնակություն հաստատել Չիկագոյում, ջանացել մի կերպ ծայրը ծայրին հասցնել։ Ամուսինն առաջարկել է գրանցվել տեղի մոդելային գործակալությունում, փորձել արժանանալու *Playboy*-ի ուշադրությանը։ Այդ ամսագրի 1972-ի նոյեմբերյան համարի աչքի զարնող էջերում լույս են տեսել նրա լուսանկարները, որոնց հեղինակը Դուայթ Հուքերն էր։ *Playboy*-ի այդ համարը լույս է տեսել ու վաճառվել ռեկորդային տպաքանակով՝ 7.161.561 օրինակ։ Լենան լայն ճանաչում է ձեռք բերել, ստացել ամերիկյան գրին քարտ, ամուսնուց բաժանվելու դիմում ներկայացրել ու սկսել է հանդիպել իր նոր բոյֆրենդի հետ։ Մերժելով Հյու Հեֆների առաջարկած համագործակցությունը՝ զույգը մեկնել է Նյու Յորք նահանգի մայրաքաղաք Ռոչեսթեր, որտեղ Լենան դարձել է *Kodak* ֆիրմայի մոդելը, միաժամանակ աշխատել քաղաքի բարերից մեկում։ 1997 թվականին հատուկ հրավերով մասնակցել է *Պատկերների մշակման գիտության ու տեխնիկայի ընկերության* ամենամյա կոնֆերանսին, որ անցկացվում էր 50-րդ անգամ, ԱՄՆ-ում, ներկայացվել է որպես «*Համացանցի առաջին տիկին*», հանդես է եկել ելույթով։ «Լենայի դեմքը, երբեմն՝ միայն նրա աջ աչքի պատկերը մինչև այժմ էլ կիրառվում է համաշխարհային սարդոստայնում, պատկերների մշակման ժամանակ՝ որպես նմուշօրինակ»։ Իսկ *Playboy*-ի 1972 թվականի նոյեմբերյան հայտնի համարը հայտնվում է նաև Վուդի Ալենի «Քնկոտը» ֆիլմում։

Ծանոթագրություններ
------------------

1. ↑  Playmate of the Month November 1972 - Lenna Sjööblom
2. ↑  «Playmate of the Month». *Playboy Magazine*. 1972 թ․ նոյեմբեր.
3. ↑  Jamie Hutchison, "Culture, Communication, and an Information Age Madonna," *IEEE Professional Communication Society Newsletter* Vol. 45, No. 3, May/June 2001, PDF
4. ↑  Imaging Experts Meet Lenna in Person
5. ↑  BBC News
6. 1 2  «Playboy Newsdesk - Lena». *"Cs.cmu.edu"*. Վերցված է 2016 թ․ փետրվարի 3-ին.
7. ↑  «The Lenna Story». *"Cs.cmu.edu"*. Վերցված է 2017 թ․ նոյեմբերի 30-ին.
8. ↑  «A Complete Story of Lenna». *"City U HK"*. Վերցված է 2017 թ․ նոյեմբերի 30-ին.
9. ↑  Linda Kinstler (31 januari 2019). «Finding Lena, the Patron Saint of JPEGs». *Wired.com*. Վերցված է 19 februari 2019-ին.
10. ↑  Edgren, Gretchen: *El libro de las Playmates. Sesenta años con las Playmates.* Taschen, 2005, pág.168
11. ↑  Sleeper (1973) - Trivia da imdb.com

Արտաքին հղումներ
----------------

* կենսագրությունը|անգլերեն
* Paginone centrale di Playboy del novembre 1972 L'immagine che l'ha resa famosa
* պատմությունը|անգլերեն
* (անգլերեն)Information age Madonna, articolo di Jamie Hutchinson della Newsletter del *IEEE Professional Communication Society* sull'immagine "Lenna" e sulle controversie legali scaturite dall'uso fatto di essa senza alcuna richiesta di permesso a chi ne deteneva i diritti.
* (անգլերեն)Scheda di Lena Söderberg su Playboy.com.